आंगनबाड़ी के चापानल पर कब्जा कर लगाया मोटर ग्रामीणों ने किया विरोध
पतरातूके तालाटांड़ पंचायत के पलानी नावाटोला आंगनबाड़ी केंद्र के चापानल पर कब्जा कर एक व्यक्ति द्वारा मोटर लगा लिए जाने का ग्रामीणों ने विरोध किया है। ग्रामीणों ने इस मामले को लेकर बीडीओ को ज्ञापन दिया है। इसमें कहा गया है कि गांव के अरूण जायसवाल ने चापानल को बंद कर उसमें अपना मोटर लगा दिया है। जिससे आंगनबाड़ी केंद्र के बच्चों को काफी परेशानी हो रही है। साथ ही ग्रामीणों को भी पानी के लिए कठिनाइयों का सामना करना पड़ रहा है। लोगों को पानी के लिए दूर के कुएं तक जाना पड़ रहा है। इस मामले पर अविलंब कार्रवाई करने की ग्रामीणों ने मांग की है। ज्ञापन देने वालो में विजय जायसवाल, सूरज महतो, सुरेश मुंडा, शीला देवी, मालती देवी, मनोज रजक, सुनिता देवी, लालो देवी, रीता देवी, लक्ष्मी देवी, यशोदा देवी, सोमरा मुंडा, लखन मुंडा, विगन मंुडा आदि कई ग्रामीण शामिल थे।
hin_Deva hin_Deva